b'\n_START_ARTICLE_\nKaarle Suuren palkinto\n_START_PARAGRAPH_\nKaarle Suuren palkinto  (saks. Internationaler Karlspreis der Stadt Aachen vuodesta  1988 Internationaler Karlspreis zu Aachen) on saksalaisen Aachenin kaupungin my\xc3\xb6nt\xc3\xa4m\xc3\xa4 arvostettu eurooppalainen palkinto. Se on jaettu vuodesta 1950 alkaen vuosittain henkil\xc3\xb6lle, joka on vaikuttanut my\xc3\xb6nteisesti Euroopan idean ja rauhan edist\xc3\xa4miseen. Palkinto my\xc3\xb6nnet\xc3\xa4\xc3\xa4n Kaarle Suuren muistoksi, joka hallitsi Aachenista k\xc3\xa4sin ja on sinne my\xc3\xb6s haudattu. Palkinto my\xc3\xb6nnet\xc3\xa4\xc3\xa4n helatorstaisin Aachenin kaupungintalolla.'